****

**REPUBLIKA HRVATSKA**

**MINISTARSTVO POLJOPRIVREDE**

**PROGRAM POTPORE** **POLJOPRIVREDNICIMA NA PODRUČJU**

**SISAČKO – MOSLAVAČKE ŽUPANIJE**

**Zagreb, travanj 2022. godine**

1. **UVOD**

Sisačko-moslavačka županija izgubila je čak 18,5% stanovništva u zadnjih deset godina promatrajući podatke i promjenu između Popisa stanovništva, kućanstava i stanova u Republici Hrvatskoj u 2011. godini i nedavno objavljenih podataka Popisa stanovništva, kućanstava i stanova u Republici Hrvatskoj 2021. godine. Primjetno je da je veći pad prisutan u općinama u odnosu na gradove. Sve jedinice lokalne samouprave zabilježile su pad broja stanovnika.

Općine su izgubile četvrtinu stanovništva, a gradovi 16,5% stanovnika. Najveći pad zabilježen je u općini Dvor koja je izgubila čak 45,4% stanovnika, a najveći pad među gradovima zabilježen je za grad Hrvatska Kostajnica s padom od 29,4% stanovnika. Najmanji pad stanovnika među općinama ostvarila je općina Lekenik u iznosu od 11,4%, a najmanji pad među gradovima ostvario je grad Popovača u iznosu od 13,4%.

|  |  |  |  |  |
| --- | --- | --- | --- | --- |
| STATUS | NAZIV JEDINICE | POPIS 2011. | POPIS 2021. | POSTOTNA MEĐUPOPISNA PROMJENA STANOVNIŠTVA |
| ŽUPANIJA | SISAČKO-MOSLAVAČKA | 172.439 | 140.549 | -18,5% |
| GRADOVI |  | 132.661 | 110.724 | -16,5% |
|  | GLINA | 9.283 | 7.207 | -22,4% |
|  | HRVATSKA KOSTAJNICA | 2.756 | 1.946 | -29,4% |
|  | KUTINA | 22.760 | 19.681 | -13,5% |
|  | NOVSKA | 13.518 | 11.234 | -16,9% |
|  | PETRINJA | 24.671 | 20.165 | -18,3% |
|  | POPOVAČA | 11.905 | 10.306 | -13,4% |
|  | SISAK | 47.768 | 40.185 | -15,9% |
|  | DONJI KUKURUZARI | 1.634 | 1.107 | -32,3% |
|  | DVOR | 5.570 | 3.044 | -45,4% |
|  | GVOZD | 2.970 | 2.077 | -30,1% |
|  | HRVATSKA DUBICA | 2.089 | 1.487 | -28,8% |
|  | JASENOVAC | 1.997 | 1.583 | -20,7% |
|  | LEKENIK | 6.032 | 5.345 | -11,44% |
|  | LIPOVLJANI | 3.455 | 2.806 | -18,8% |
|  | MAJUR | 1.185 | 782 | -34,0% |
|  | MARTINSKA VES | 3.488 | 2.866 | -17,8% |
|  | SUNJA | 5.748 | 4.179 | -27,3% |
|  | TOPUSKO | 2.985 | 2.269 | -24,0% |
|  | VELIKA LUDINA | 2.625 | 2.280 | -13,1% |

\*Izvor: Državni zavod za statistiku RH

Sukladno padu broja stanovnika u posljednjih deset godina kontinuirano opada i broj obiteljskih poljoprivrednih gospodarstava, a samim time i poljoprivredna aktivnost na prostoru županije što rezultira trajno narušenom slikom ruralnog prostora.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| BROJ GOSPODARSTAVA PREMA TIPU U RAZDOBLJU OD 2012.-2022. | | | | | | | | | | |
| GODINA | 2012. | 2013. | 2014. | 2015. | 2016. | 2017. | 2018. | 2019. | 2020. | 2021. |
| OBITELJSKO GOSPODARSTVO | 10.066 | 10.039 | 9.975 | 9.168 | 8.988 | 8.692 | 8.813 | 8.774 | 8.405 | 7.844 |
| OBRT | 123 | 120 | 93 | 83 | 82 | 79 | 82 | 90 | 97 | 102 |
| OSTALI | 3 | 3 | 4 | 4 | 2 | 4 | 4 | 4 | 5 | 5 |
| SAMOOPSKRBNO OBITELJSKO GOSPODARSTVO |  |  |  |  |  |  |  | 231 | 722 | 1.244 |
| TRGOVAČKO DRUŠTVO | 91 | 103 | 88 | 95 | 100 | 101 | 107 | 126 | 135 | 157 |
| ZADRUGA | 42 | 44 | 23 | 24 | 23 | 22 | 22 | 22 | 21 | 24 |
| UKUPNO | 10.325 | 10.309 | 10.183 | 9.374 | 9.195 | 8.899 | 9.028 | 9.247 | 9.385 | 9.376 |

\*Izvor: APPRRR

Osim toga, Sisačko-moslavačka županija je u prosincu 2020. pretrpjela tešku prirodnu nepogodu, razorni potres koji je, uz globalne probleme pandemije izazvane virusom covid19 te posljedičnim rastom cijena repromaterijala za poljoprivrednu proizvodnju dodatno narušio demografsku i poljoprivrednu sliku ovog prostora.

Iako poljoprivrednu djelatnost Sisačko-moslavačke županije karakterizira nedovoljna kapitalna opremljenost, usitnjena gospodarstva, veliki broj neobrađenih poljoprivrednih površina te problemi vezani za neprimjeren pristup javnoj te poslovnoj infrastrukturi, ona i dalje predstavlja značajan izvor prihoda za ruralno stanovništvo.

Potporom u okviru ovog Programa omogućit će se olakšano gospodarenje poljoprivrednicima u okviru prethodno navedenih nepovoljnih uvjeta i potaknuti osnaživanje poljoprivrednog sektora Sisačko-moslavačke županije.

1. **PRAVNA OSNOVA**

Program se donosi na temelju članka 39. Zakona o poljoprivredi („Narodne novine“, br.118/18., 42/20., 127/20. - Odluka Ustavnog suda Republike Hrvatske i 52/21).

Potpora iz Programa dodjeljuje se u skladu s Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24. prosinca 2013.) kako je izmijenjena Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51I, 22.2.2019.)

1. **TRAJANJE PROGRAMA**

Program se provodi u 2022. i 2023. godini.

0

1. **CILJ PROGRAMA**

Cilj programa je pomoći smanjenju gubitaka poljoprivrednih gospodarstava na području Sisačko-moslavačke županije te održanju ruralnog prostora.

**5. MJERA U PROVEDBI PROGRAMA**

Program sadrži mjeru očuvanja ruralnog prostora kroz financijsku pomoć po hektaru poljoprivredne površine koje poljoprivrednik koristi za primarnu poljoprivrednu proizvodnju ratarskih kultura, povrća, trajnih nasada, ukrasnog i ljekovitog bilja te ugara u iznosu od 400,00 kn po hektaru za prvih 20 ha poljoprivrednog gospodarstva korisnika.

Agencija za plaćanja u poljoprivredi, ribarstvu i ruralnom razvoju (dalje u tekstu: Agencija za plaćanja) na temelju podataka iz dostupnih registara obavlja administrativnu obradu zahtjeva za potporu.

1. **KORISNICI**

Korisnici potpore su poljoprivredni proizvođači s poljoprivrednim gospodarstvima na području Sisačko-moslavačke županije, upisani su u Upisnik poljoprivrednika, koji su podnijeli Jedinstveni zahtjev za potporu Agenciji za plaćanja u poljoprivredi, ribarstvu i ruralnom razvoju u 2021. godini, sa poljoprivrednim površinama veličine 1 ha i više pod proizvodnjom ratarskih kultura, povrća, trajnih nasada, ukrasnog i ljekovitog bilja te ugarom.

Potpora se dodjeljuje po hektaru poljoprivrednog zemljišta, za koje je podnesen Jedinstveni zahtjev za potporu u 2021. godini, za minimalno 1 ha do najviše 20 ha površine jednog poljoprivrednog gospodarstva korisnika, a za sljedeće skupine poljoprivrednih kultura: žitarice, uljarice, industrijsko bilje, krmno bilje, povrće, trajni nasadi, ukrasno bilje, ljekovito bilje i ugar.

1. **PRORAČUN ZA PROVEDBU PROGRAMA**

Za provedbu Programa osigurana su financijska sredstva Državnom proračunu Republike Hrvatske za 2022. godinu i projekcijama za 2023. i 2024. godinu u iznosu od 10.000.000,00 kuna, u okviru razdjela 060 Ministarstva poljoprivrede.

Potpora u skladu s ovim Programom u iznosu od ukupno 6.500.000,00 kuna bit će isplaćena u 2022. godini, dok će na preostali iznos korisnici potpore ostvariti pravo u 2023. godini.

1. **PROVEDBA PROGRAMA**

Provedba ovoga Programa propisat će se Pravilnikom, a provodit će ga Agencija za plaćanja u poljoprivredi, ribarstvu i ruralnom razvoju.